pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-Govt Spokesperson updates on COVID-19 measures to relief financial burden of business operators and people
วันจันทร์ที่ 16 สิงหาคม 2564
Govt Spokesperson updates on COVID-19 measures to relief financial burden of business operators and people
Govt Spokesperson updates on COVID-19 measures to relief financial burden of business operators and people
August 15, 2021, Government Spokesperson Anucha Burapachaisri gave an update on the Government’s financial measures to assist business operators and the public.
According to the report of the Bank of Thailand released on August 9, 2021, soft loan facility for businesses (totaling 250 billion baht) to support viable small and medium enterprises (SMEs) affected by the COVID-19 crisis has so far been approved to 29,365 business operators for the total loan amount of 89,444 million Baht (approx. 3 million Baht/operator). The debt restructuring scheme through Asset Warehousing with Buy-Back options (totaling 100 billion baht) has assisted 50 business operators, with the total value of warehoused assets at 8,991 million Baht. These two schemes are aimed to support viable businesses, especially those in the tourism sector, so that they can remain open, maintain employment, and have opportunities to recover and transform themselves for the post-COVID-19 world.
As for the “Loan Against COVID-19” scheme administered by Government’s Savings Bank and the Bank for Agriculture and Agricultural Cooperatives (BAAC), which is available to employees, freelancers, small-scale farmers, and labors in the agricultural sector who are affected by the COVID-19 pandemic for the loan limit of 10,000 Baht/person without collateral, the Government’s Savings Bank reported that as of July 31, 2021, the total loan of 7 billion Baht has been released to 700,000 people, while BAAC reported the approval of loan, worth 111.87 million Baht, to 11,248 people as of August 9, 2021. The “Loan Against COVID-19” scheme remains available until December 2021.
รัฐบาลไทย-ข่าวทำเนียบรัฐบาล-ธ.ก.ส. หนุนชุมชนไม้มีค่า สร้างรายได้จากการกักเก็บก๊าซเรือนกระจก
วันพุธที่ 17 พฤศจิกายน 2564
ธ.ก.ส. หนุนชุมชนไม้มีค่า สร้างรายได้จากการกักเก็บก๊าซเรือนกระจก
ธ.ก.ส. หนุนชุมชนไม้มีค่าเข้าร่วมกิจกรรมลดก๊าซเรือนกระจก (Low Emission Support Scheme: LESS) โดยเติมองค์ความรู้ในการกักเก็บคาร์บอนเพื่อนําไปขาย สร้างผลตอบแทนจากการดูแลสิ่งแวดล้อม เบื้องต้นมีชุมชนที่เข้าร่วมโครงการแล้ว 45 ชุมชน จํานวนต้นไม้กว่า 8 แสนต้น
ธ.ก.ส. หนุนชุมชนไม้มีค่าเข้าร่วมกิจกรรมลดก๊าซเรือนกระจก (Low Emission Support Scheme: LESS) โดยเติมองค์ความรู้ในการกักเก็บคาร์บอนเพื่อนําไปขาย สร้างผลตอบแทนจากการดูแลสิ่งแวดล้อม เบื้องต้นมีชุมชนที่เข้าร่วมโครงการแล้ว 45 ชุมชน จํานวนต้นไม้กว่า 8 แสนต้น ช่วยดูดซับปริมาณคาร์บอน 279,000 ตันคาร์บอน และช่วยสร้างรายได้จากการกักเก็บคาร์บอนแล้วกว่า 1.8 ล้านบาท พร้อมจูงใจให้ชุมชนปลูกต้นไม้ด้วยการเติมทุนผ่านสินเชื่อรักษ์ป่าไม้ ไทยยั่งยืน วงเงินรวม 20,000 ล้านบาท
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งส่งเสริมการพัฒนาชุมชนควบคู่กับการดูแลรักษาสิ่งแวดล้อม ที่สอดคล้องกับนโยบายของรัฐบาลในการแก้ไขปัญหาการเปลี่ยนแปลงสภาพภูมิอากาศ เพื่อช่วยลดมลภาวะทางอากาศ ลดปัญหาความแห้งแล้ง ป้องกันน้ําท่วมน้ําหลาก รวมทั้งการเพิ่มความหลากหลายทางชีวภาพ ซึ่งจะส่งผลต่อความสมบูรณ์ของดินและสภาพแวดล้อมที่ดีของประเทศ โดย ธ.ก.ส. ได้ร่วมกับองค์การบริหารจัดการก๊าซเรือนกระจก (อบก.) และคณะวนศาสตร์ มหาวิทยาลัยเกษตรศาสตร์ เติมเต็มองค์ความรู้ให้ชุมชนเกี่ยวกับการประเมินมูลค่าการกักเก็บคาร์บอน ตามโครงการสนับสนุนกิจกรรมลดก๊าซเรือนกระจก (Low Emission Support Scheme : LESS) และมอบใบประกาศเกียรติคุณให้กับชุมชนที่ดําเนินการตามมาตรฐาน และแปลงมูลค่าการกักเก็บก๊าซเรือนกระจกเป็นรายได้คืนสู่ชุมชน โดยที่ผ่านมา ธ.ก.ส. ได้สนับสนุนเงินให้ชุมชน ตันคาร์บอนละ 100 บาท ไม่เกินชุมชนละ 50,000 บาท ซึ่งปัจจุบันมีชุมชนที่เข้าร่วมโครงการแล้วจํานวน 45 ชุมชน จํานวนต้นไม้ 880,791 ต้น คิดเป็นปริมาณการกักเก็บคาร์บอน 279,644.732 ตันคาร์บอน โดย ธ.ก.ส. มอบเงินสนับสนุน ไปแล้ว 1,860,800 บาท พร้อมตั้งเป้าหมายส่งเสริมสนับสนุนให้ชุมชนไม้มีค่าเข้าร่วมโครงการ 77 ชุมชนภายในปี 2564
นอกจากนี้ ธ.ก.ส. และ อบก. ยังร่วมมือยกระดับชุมชนไม้มีค่าสู่โครงการลดก๊าซเรือนกระจกภาคสมัครใจตามมาตรฐานของประเทศไทย (Thailand Voluntary Emission Reduction Program: T-VER) เพื่อต่อยอดสู่การขายคาร์บอนเครดิต ปัจจุบันมีชุมชนที่ขึ้นทะเบียน T-VER เพื่อเตรียมพร้อมสู่ตลาดคาร์บอน จํานวน 2 ชุมชน ได้แก่ ธนาคารต้นไม้บ้านลี่ และธนาคารต้นไม้บ้านแดง จังหวัดขอนแก่น ซึ่งคาดว่าจะผลิตคาร์บอนเครดิตได้จํานวน 3,025 ตันคาร์บอนไดออกไซด์ตลอดระยะเวลาโครงการ
นายธนารัตน์กล่าวอีกว่า เพื่อจูงใจให้เกษตรกรและชุมชนใช้พื้นที่ที่มีให้เกิดประโยชน์สูงสุด สามารถสร้างรายได้และออมผ่านการปลูกต้นไม้ ธ.ก.ส. ได้สนับสนุนกิจกรรมการปลูกไม้มีค่าผ่านโครงการสินเชื่อ รักษ์ป่าไม้ ไทยยั่งยืน (Go Green : Forest Credit) เพื่อเป็นค่าใช้จ่ายหรือค่าลงทุนในการขยายหรือสร้างอาชีพเสริม การปรับเปลี่ยนอาชีพ เพื่อสร้างรายได้จากการปลูกไม้เศรษฐกิจ เพาะพันธุ์ไม้หรือเมล็ดพันธุ์เพื่อจําหน่าย/ผลิตไม้ล้อม บริการจัดเตรียมพื้นที่ปลูก และบริการตัดสางต้นไม้ เป็นต้น วงเงินรวม 20,000 ล้านบาท โดยปัจจุบันมีเกษตรกร กลุ่มวิสาหกิจชุมชน สนใจใช้บริการสินเชื่อแล้วจํานวน 483 ราย เป็นเงิน 103 ล้านบาท.
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ วางแนวทางการบริหารจัดการปุ๋ย เพื่อลดต้นทุนเกษตรกร
วันจันทร์ที่ 8 พฤศจิกายน 2564
กระทรวงเกษตรและสหกรณ์ วางแนวทางการบริหารจัดการปุ๋ย เพื่อลดต้นทุนเกษตรกร
กระทรวงเกษตรและสหกรณ์ วางแนวทางการบริหารจัดการปุ๋ย เพื่อลดต้นทุนเกษตรกร
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมแนวทางการบริหารจัดการปุ๋ย ปี 2564 - 2569 ครั้งที่ 3 ผ่านระบบ Video Conference (Zoom Meeting) โดยที่ประชุมได้มีการหารือแนวทางการบริหารจัดการปุ๋ย ปี 2565 - 2569 ของกระทรวงเกษตรและสหกรณ์ ซึ่งที่ประชุมมีมติเห็นชอบแนวทางดังกล่าว และมอบหมายให้ปรับข้อมูลตามที่ที่ประชุมเสนอแนะ อีกทั้งได้เห็นชอบแนวทางช่วยเหลือเกษตรกรและสถาบันเกษตรกรจากปัญหาราคาปุ๋ยเคมีที่ปรับตัวสูงขึ้นโดยมีแผนการช่วยเหลือ ดังนี้
1. แผนระยะสั้น ประกอบด้วย
1.1 โครงการลดราคาปุ๋ยของกรมการค้าภายใน กระทรวงพาณิชย์ โดยมอบหมายให้กรมส่งเสริมการเกษตร และกรมส่งเสริมสหกรณ์ สํารวจความต้องการใช้ปุ๋ยของสถาบันเกษตรกร ทั้งสูตร ปริมาณ ช่วงเวลาที่ต้องการใช้ สําหรับฤดูกาลผลิตที่จะมาถึง เพื่อให้สอดคล้องกับความต้องการใช้ปุ๋ยของเกษตรกร เพื่อส่งข้อมูลให้กระทรวงพาณิชย์ดําเนินการในส่วนที่เกี่ยวข้องต่อไป
1.2 โครงการพัฒนาธุรกิจบริการดินและปุ๋ยเพื่อชุมชน (One Stop Service) ระยะที่ 2 ที่กรมส่งเสริการเกษตรเป็นผู้รับผิดชอบหลัก จํานวน 297 ศูนย์ เกษตรกร 51,252 ราย พื้นที่ 265,430.25 ไร่ โดยจะเสนอของบประมาณตามกรอบแผนงานหรือโครงการภายใต้แผนฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564
1.3 งานตามบทบาทภารกิจที่เกี่ยวข้องของแต่ละหน่วยงาน ในปี 2565
1.4 การเสนอโครงการขอรับการสนับสนุนงบกลาง จาก ครม. เพื่อชดเชยราคาปุ๋ยเคมี และค่าขนส่ง รวมทั้งการสนับสนุนสินเชื่อดอกเบี้ยต่ําจากสินเชื่อชุมชนสร้างไทยของ ธ.ก.ส.
2. แผนระยะยาว ประกอบด้วย
2.1 แผนบริหารจัดการปุ๋ย ปี 2565 – 2569
2.2 ส่งเสริมอุตสาหกรรมการผลิตปุ๋ยภายในประเทศ
2.3 การแลกเปลี่ยนปุ๋ยไนโตรเจน และโพแทส กับประเทศมาเลเซีย
2.4 การหาแหล่งแม่ปุ๋ยนําเข้าจากประเทศอื่นที่นอกเหนือจากที่เคยนําเข้าเดิม
2.5 การแต่งตั้งคณะทํางานร่วมระหว่างกระทรวงเกษตรและสหกรณ์ กระทรวงอุตสาหกรรม กระทรวงพาณิชย์ กระทรวงการต่างประเทศ ธนาคารเพื่อการเกษตรและสหกรณ์การเกษตร (ธ.ก.ส.) และหน่วยงานอื่นที่เกี่ยวข้อง เพื่อร่วมขับเคลื่อนแก้ไขปัญหาการปรับตัวสูงขึ้นของปุ๋ยเคมีเพื่อช่วยเหลือเกษตรกรและสถาบันเกษตรกร
ทั้งนี้ ที่ประชุมมอบหมายให้ฝ่ายเลขานุการจัดทํารายละเอียดเพื่อนําเสนอให้คณะกรรมการส่งเสริมการใช้ปัจจัยการผลิตที่เหมาะสมและลดต้นทุนการผลิตของเกษตรกรและสถาบันเกษตรกรพิจารณาให้ความเห็นชอบต่อไป
รัฐบาลไทย-ข่าวทำเนียบรัฐบาล-สธ. เชิญชวนหญิงตั้งครรภ์อายุครรภ์ 12 สัปดาห์ขึ้นไป ฉีดวัคซีนโควิด 19
วันศุกร์ที่ 27 สิงหาคม 2564
สธ. เชิญชวนหญิงตั้งครรภ์อายุครรภ์ 12 สัปดาห์ขึ้นไป ฉีดวัคซีนโควิด 19
กระทรวงสาธารณสุข เชิญชวนหญิงตั้งครรภ์อายุครรภ์ 12 สัปดาห์ขึ้นไปเข้ารับการฉีดวัคซีนป้องกันโควิด 19 ลดป่วยรุนแรง ลดเสียชีวิต ย้ําสถานพยาบาลปฏิบัติตามแนวปฏิบัติในการดูแลรักษาหญิงตั้งครรภ์ที่ติดเชื้อโควิด 19 ทุกราย
กระทรวงสาธารณสุข เชิญชวนหญิงตั้งครรภ์อายุครรภ์12 สัปดาห์ขึ้นไปเข้ารับการฉีดวัคซีนป้องกันโควิด 19ลดป่วยรุนแรง ลดเสียชีวิต ย้ําสถานพยาบาลปฏิบัติตามแนวปฏิบัติในการดูแลรักษาหญิงตั้งครรภ์ที่ติดเชื้อโควิด 19 ทุกราย หากพบการปฏิเสธแจ้งสายด่วนกรมสนับสนุนบริการสุขภาพ 1462
วันนี้ (27 สิงหาคม 2564) ที่สํานักงานปลัดกระทรวงสาธารณสุข จ.นนทบุรี นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข ให้สัมภาษณ์ว่า ได้รับมอบหมายจากรองนายกรัฐมนตรีและรัฐมนตรีว่าการกระทรวงสาธารณสุข ให้เป็นตัวแทนรับหนังสือจากมูลนิธิหญิงชายก้าวไกล และมูลนิธิเด็ก เยาวชนและครอบครัว ร่วมกับกลุ่มสหภาพแรงงานย่านรังสิตและใกล้เคียง กรณีความปลอดภัยกลุ่มหญิงตั้งครรภ์ในสถานการณ์โควิด 19 ซึ่งกระทรวงสาธารณสุขเห็นด้วยกับข้อเสนอของมูลนิธิฯ และให้ความสําคัญกับกลุ่มหญิงตั้งครรภ์ เนื่องจากมีรายงานพบการติดเชื้อโควิด 19 เพิ่มมากขึ้น เสียชีวิตมากกว่าปกติ 2.5 เท่า ยืนยันว่าไม่มีการปฏิเสธการรักษา รวมทั้งมีนโยบายเร่งฉีดวัคซีนในกลุ่มหญิงตั้งครรภ์อายุครรภ์ 12 สัปดาห์ขึ้นไปทุกคน ซึ่งขณะนี้ฉีดได้เพียงร้อยละ 3-4 จากความกังวลเรื่องความปลอดภัยของวัคซีนต่อลูกในครรภ์ จึงขอความร่วมมือมูลนิธิฯ ช่วยประชาสัมพันธ์ สร้างความเข้าใจเชิญชวนหญิงตั้งครรภ์มารับการฉีดวัคซีน
นายแพทย์โสภณกล่าวต่อว่า ในการรักษาหญิงตั้งครรภ์ที่ติดเชื้อโควิด กระทรวงสาธารณสุขได้กําหนดแนวปฏิบัติให้สถานพยาบาลทําคลอดและรักษาหญิงมีครรภ์ที่ติดเชื้อโควิด 19 ทุกราย และใช้ยาเรมเดซิเวียร์ในการรักษา ซึ่งได้สั่งซื้อเพิ่มและกระจายไปยังพื้นที่ต่างๆ ทั่วประเทศแล้ว ทั้งนี้ หากพบสถานพยาบาลปฏิเสธการรักษา สามารถร้องเรียนได้ที่ สายด่วนกรมสนับสนุนบริการสุขภาพ 1462
“หญิงตั้งครรภ์ที่ติดเชื้อโควิด 19 ถือเป็นผู้ป่วยฉุกเฉินตามกฎหมาย สถานพยาบาลต้องให้การดูแลรักษาพยาบาล อย่างเต็มกําลังความสามารถ หากเกินศักยภาพต้องมีการประสานและส่งต่ออย่างเหมาะสม เพื่อให้เกิดการรักษาพยาบาลให้ดีที่สุด ” นายแพทย์โสภณกล่าว
สําหรับสถานประกอบการ/โรงงาน ได้มีการออกแนวทางป้องกันควบคุมโรค เช่น มาตรการBubble and seal การฉีดวัคซีนให้พนักงาน การตรวจคัดกรอง เป็นต้น และประสานหน่วยงานที่เกี่ยวข้อง โดยมีคณะกรรมการโรคติดต่อจังหวัดบริหารจัดการและให้การดูแลช่วยเหลือ พร้อมเสนอให้หญิงตั้งครรภ์ทํางานที่บ้าน (Work From Home) เพื่อลดการรับเชื้อ
******************************** 27 สิงหาคม 2564
รัฐบาลไทย-ข่าวทำเนียบรัฐบาล-8 - 28 ม.ค.นี้ พม. เชิญชวนเด็กๆ ส่งประกวดเรียงความชิงทุนการศึกษากว่า 49,000 บาท พร้อมโล่รางวัล ในหัวข้อ "รู้คิด รอบคอบ รับผิดชอบต่อสังคม"
วันจันทร์ที่ 10 มกราคม 2565
8 - 28 ม.ค.นี้ พม. เชิญชวนเด็กๆ ส่งประกวดเรียงความชิงทุนการศึกษากว่า 49,000 บาท พร้อมโล่รางวัล ในหัวข้อ "รู้คิด รอบคอบ รับผิดชอบต่อสังคม"
8 - 28 ม.ค.นี้ พม. เชิญชวนเด็กๆ ส่งประกวดเรียงความชิงทุนการศึกษากว่า 49,000 บาท พร้อมโล่รางวัล ในหัวข้อ "รู้คิด รอบคอบ รับผิดชอบต่อสังคม"
วันนี้ (9 ม.ค. 65) เวลา 12.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กระทรวงการพัฒนาสังคมและความมั่นคงของมนุษย์ (พม.) โดย กรมกิจการเด็กและเยาวชน (ดย.) เชิญชวนเด็กและเยาวชน ที่มีอายุระหว่าง 10 - 18 ปี ประกวดเรียงความชิงทุนการศึกษากว่า 49,000 บาท พร้อมโล่รางวัล ในหัวข้อ "รู้คิด รอบคอบ รับผิดชอบต่อสังคม" โดยแบ่งประเภทของผู้ส่งผลงานเข้าร่วมประกวดออกเป็น 3 ประเภท ได้แก่ ประเภทที่ 1 ระดับประถมศึกษาตอนปลาย หรือผู้ที่มีอายุ 10 - 12 ปีบริบูรณ์ ประเภทที่ 2 ระดับมัธยมศึกษาตอนต้น หรือผู้ที่มีอายุ 12 ปีขึ้นไป - 15 ปีบริบูรณ์ และประเภทที่ 3 ระดับมัธยมศึกษาตอนปลาย หรือระดับอาชีวศึกษา (ปวช.) หรือผู้ที่มีอายุ 15 ปีขึ้นไป - 18 ปีบริบูรณ์ ทั้งนี้ เด็กๆ สามารถสมัครและส่งผลงานเข้าประกวดผ่านระบบออนไลน์ ตั้งแต่วันนี้ถึง 28 มกราคม 2565 และจะประกาศผลในวันที่ 7 กุมภาพันธ์ 2565
รัฐบาลไทย-ข่าวทำเนียบรัฐบาล-​The PM recommended adapting faster treatment to reduce the number of critically ill patients, including the need to speed up more vaccination.
วันพฤหัสบดีที่ 21 กรกฎาคม 2565
​The PM recommended adapting faster treatment to reduce the number of critically ill patients, including the need to speed up more vaccination.
​The PM recommended adapting faster treatment to reduce the number of critically ill patients, including the need to speed up more vaccination.
July 16, 2022, Government Spokesperson Thanakorn Wangboonkongchana revealed that Prime Minister and Minister of Defense, Gen. Prayut Chan-o-cha suggested the Ministry of Health to adapt faster treatment system in order to reduce patients as believed that the COVID-19 outbreak within the country might be higher after August 12. However, the COVID-19 alert-level system is still believed to be level 2 green because Thai people are familiar with how to prevent and protect themselves after experiencing COVID-19 over the past 2 years, leading Thai people to still maintain relatively suitable personal protection measures, as well as standards of public transport, remains concentrated.
As of today (July 16, 2022), 2,025 new cases of COVID-19 were reported, with 2,023 domestic cases, 2 foreign cases, and 20 fatalities. 23,867 people have received treatment, and 2,181 recovered patients have gone home. Since January 1, 2022, with 2,333,566 confirmed patients, 2,333,662 people have recovered from diseases, and 785 pneumonia patients have been admitted to hospitals.
รัฐบาลไทย-ข่าวทำเนียบรัฐบาล-แรงงานนอกระบบเฮ! ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. …. สร้างหลักประกันแรงงานนอกระบบราว 20 ล้านคน
วันอังคารที่ 28 ธันวาคม 2564
แรงงานนอกระบบเฮ! ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. .... สร้างหลักประกันแรงงานนอกระบบราว 20 ล้านคน
แรงงานนอกระบบเฮ! ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. .... สร้างหลักประกันแรงงานนอกระบบราว 20 ล้านคน มีหลักประกันทางสังคมและได้รับคุ้มครองทางกฎหมาย
(28 ธ.ค. 64) นายธนกร วังบุญคงชนะ โฆษกประจําสํานักนายกรัฐมนตรีเผยว่า ที่ประชุม ครม. อนุมัติหลักการร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. .... ตามที่กระทรวงแรงงาน เสนอ เพื่อส่งเสริมการพัฒนาคุณภาพชีวิตและคุ้มครองแรงงานนอกระบบกว่า 19.6 ล้านคน หรือร้อยละ 52 จากการสํารวจปี 64 แรงนอกระบบมากสุด คือ อาชีพเกษตร และประมง รวมทั้ง พ่อค้า แม่ค้า แผงลอย คนขับแท็กซี่ จะเป็นการช่วยเหลือคนตัวเล็กในสังคมตามเจตนารมณ์ของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
โฆษกประจําสํานักนายกรัฐมนตรี กล่าวว่า ร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. .... ถือเป็นกฎหมายฉบับแรกของไทย ที่ออกมาเพื่อดูแลแรงงานนอกระบบ ซึ่งปัจจุบัน เป็นกําลังแรงงานกลุ่มใหญ่ของประเทศ ให้สามารถเข้าถึงสิทธิขั้นพื้นฐานในการทํางานหรือการประกอบอาชีพ ความปลอดภัยในการทํางาน หลักประกันทางสังคม ตลอดจนการรวมกลุ่ม รวมตัวในการจัดตั้งองค์กรเพื่อสร้างอํานาจต่อรองให้เกิดความเป็นธรรมในการจ้างงานได้
ทั้งนี้ สาระสําคัญของร่างพระราชบัญญัติ มีรายละเอียด อาทิ
- “แรงงานนอกระบบ” หมายความถึงคนทํางานสัญชาติไทยที่มีอายุตั้งแต่ 15 ปีบริบูรณ์ขึ้นไป ซึ่งไม่ได้เป็นลูกจ้าง ตามกฎหมายว่าด้วยการคุ้มครองแรงงาน หรือไม่ได้เป็นผู้ประกันตน มาตรา 33 ตามกฎหมายประกันสังคม รวมถึงผู้ที่คณะกรรมการประกาศกําหนด และ
- ให้แรงงานนอกระบบมีสิทธิขึ้นทะเบียนแรงงานนอกระบบ และให้แรงงานนอกระบบตั้งแต่ 5 คนขึ้นไปขึ้นทะเบียนกลุ่มแรงงานนอกระบบตามลักษณะของอาชีพ แรงงานนอกระบบตั้งแต่ 15 กลุ่มขึ้นไปขึ้นทะเบียนเพื่อจัดตั้งองค์กรแรงงานนอกระบบได้ รวมทั้งให้องค์กรแรงงานนอกระบบมีสิทธิเสนอความเห็น ต่อ คณะกรรมการเพื่อพัฒนาคุณภาพชีวิตแรงงานนอกระบบ
- ให้มี “คณะกรรมการส่งเสริมการพัฒนาคุณภาพชีวิตแรงงานนอกระบบแห่งชาติ” มีหน้าที่และอํานาจกําหนดนโยบายและ แผนปฏิบัติการด้านการส่งเสริมการพัฒนาคุณภาพชีวิตและคุ้มครองแรงงานนอกระบบ และเสนอแนวทางในการแก้ไข ปรับปรุง กฎหมายที่เกี่ยวกับการส่งเสริมดังกล่าวต่อ ครม.
- ให้มี “กองทุนส่งเสริมการพัฒนาคุณภาพชีวิตและคุ้มครองแรงงานนอกระบบ” เพื่อเป็นทุนหมุนเวียน สําหรับใช้จ่ายเกี่ยวกับการส่งเสริมการพัฒนาคุณภาพชีวิต และการคุ้มครองแรงงานนอกระบบ
“นายกรัฐมนตรีเห็นความสําคัญของ พี่น้องแรงงานนอกระบบ ให้ได้รับการส่งเสริมการประกอบอาชีพ และพัฒนาสู่คุณภาพชีวิตที่ดีขึ้นและได้รับความคุ้มครองตามกฎหมาย รวมทั้งเพื่อให้เป็นไปตามเป้าหมายตามยุทธศาสตร์ชาติ ทําให้แรงงานนอกระบบมีหลักประกันทางสังคม มีความปลอดภัย อาชีวอนามัย และสภาพแวดล้อมในการทํางาน โดยนายกรัฐมนตรีกําชับให้เร่งเสนอร่าง พ.ร.บ. เข้าสู่การพิจารณาของรัฐสภา เพื่อให้เร่งรัดกฎหมายให้มีผลปฏิบัติเป็นรูปธรรมโดยเร็ว” นายธนกร กล่าว
รัฐบาลไทย-ข่าวทำเนียบรัฐบาล-ผู้ตรวจราชการ วธ. มอบอาหารกลางวันให้กับศูนย์การแพทย์สมเด็จพระเทพรัตนราชสุดาฯ สยามบรมราชกุมารี อำเภอองครักษ์ จังหวัดนครนายก
วันพุธที่ 30 มิถุนายน 2564
ผู้ตรวจราชการ วธ. มอบอาหารกลางวันให้กับศูนย์การแพทย์สมเด็จพระเทพรัตนราชสุดาฯ สยามบรมราชกุมารี อําเภอองครักษ์ จังหวัดนครนายก
มอบอาหารกลางวันให้กับศูนย์การแพทย์สมเด็จพระเทพรัตนราชสุดาฯ สยามบรมราชกุมารี อําเภอองครักษ์ จังหวัดนครนายก ภายใต้โครงการ "ปันน้ําใจ คนไทยไม่ทิ้งกัน"
วันที่ ๓๐ มิถุนายน ๒๕๖๔ เวลา ๑๐.๐๐ น. นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม มอบอาหารกลางวันให้กับศูนย์การแพทย์สมเด็จพระเทพรัตนราชสุดาฯ สยามบรมราชกุมารี อําเภอองครักษ์ จังหวัดนครนายก ภายใต้โครงการ "ปันน้ําใจ คนไทยไม่ทิ้งกัน" โดยมี ผศ.พญ.นันทนา ชุมช่วย ผู้อํานวยการศูนย์การแพทย์ฯ เป็นผู้รับมอบ ณ ศูนย์การแพทย์สมเด็จพระเทพรัตนราชสุดาฯ สยามบรมราชกุมารี อําเภอองครักษ์ จังหวัดนครนายก โดยมีนางสุมลฑา เจริญศิลป์ ผู้อํานวยการกลุ่มอํานวยการและประสานราชการ สํานักงานปลัดกระทรวงวัฒนธรรม ข้าราชการ และเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-สุชาติ สั่งการตรวจสอบและช่วยเหลือเหตุเพลิงไหม้โรงงานโฟม ย่านนวนคร ย้ำดูแลสิทธิประโยชน์ลูกจ้างตามกฎหมาย
วันพุธที่ 27 ตุลาคม 2564
สุชาติ สั่งการตรวจสอบและช่วยเหลือเหตุเพลิงไหม้โรงงานโฟม ย่านนวนคร ย้ําดูแลสิทธิประโยชน์ลูกจ้างตามกฎหมาย
รมว.สุชาติ ห่วงใย นายจ้าง ลูกจ้าง จากเหตุเพลิงไหม้บริษัท โปลิโฟม ไฮเท็คส์ จํากัด โรงงานผลิตโฟม ย่านนวนคร จังหวัดปทุมธานี สั่งกําชับเจ้าหน้าที่หน่วยงานในสังกัด เร่งตรวจสอบที่เกิดเหตุพร้อมช่วยเหลือตามขั้นตอนและดูแลสิทธิประโยชน์หากมีการปิดกิจการชั่วคราว
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กรณีเหตุเพลิงไหม้บริษัท โปลิโฟม ไฮเท็คส์ จํากัด ตั้งอยู่เลขที่ 60/94 หมู่ที่ 19 ถนนพหลโยธิน ต.คลองหนึ่ง อ.คลองหลวง จ.ปทุมธานี ประกอบกิจการผลิตผลิตภัณฑ์พลาสติกสําเร็จรูป ซึ่งปัจจุบันผลิตเพียงโฟมกันกระแทกเป็นส่วนใหญ่ มีลูกจ้างรวมทั้งหมด 92 ราย เป็นลูกจ้างสัญชาติไทยทั้งหมด กระทรวงแรงงานมีความห่วงใยในความปลอดภัย ชีวิต และทรัพย์สินของนายจ้างและลูกจ้างจากเหตุเพลิงไหม้ดังกล่าว จึงสั่งการให้กรมสวัสดิการและคุ้มครองแรงงานและหน่วยงานในสังกัดกระทรวงแรงงานเข้าช่วยเหลือพร้อมตรวจสอบพื้นที่เกิดเหตุเบื้องต้นพบว่าบริษัทฯ ได้ว่าจ้าง บจก. เอส เค เอ็นจิเนียริ่ง ให้ปรับปรุงโครงสร้างหลังคาโดยการยกโครงหลังคาให้สูงขึ้น บริเวณส่วนเก็บสินค้า เวลาประมาณ 15.50 น. ขณะที่ลูกจ้างเชื่อมเหล็กทําให้มีประกายไฟกระเด็นใส่โฟมกันกระแทกเกิดการลุกไหม้ และเพลิงลุกลามไปที่สินค้าต่าง ๆ รวมทั้งเครื่องจักรขึ้นรูปพลาสติก และห้องเก็บเอกสารสํานักงาน ทั้งนี้ขณะเกิดเหตุมีลูกจ้างอยู่ภายในโรงงาน 40 ราย เจ้าหน้าที่ดับเพลิงได้เข้าควบคุมเพลิงจนสงบในเวลาประมาณ 17.20 น. จากอุบัติเหตุในครั้งนี้ไม่มีผู้เสียชีวิตและผู้ได้รับบาดเจ็บ พนักงานตรวจความปลอดภัย สํานักงานสวัสดิการและคุ้มครองแรงงานจังหวัดปทุมธานี ได้เข้าตรวจสอบข้อเท็จจริง ณ สถานที่เกิดเหตุ และให้บริษัทฯ ตัดกระแสไฟฟ้า ปิดระบบต่าง ๆ ที่ยังทํางานอยู่ พร้อมทั้งได้ประสานศูนย์ความปลอดภัยในการทํางานเขต 1 (พระนครศรีอยุธยา) สอบข้อเท็จจริงอีกครั้ง โดยดําเนินการตามขั้นตอนกฎหมายต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กรมสวัสดิการและคุ้มครองแรงงานไม่นิ่งนอนใจกับเหตุเพลิงไหม้ที่เกิดขึ้น ได้เชิญนายจ้างเข้าพบในวันที่ 29 ตุลาคม 2564 เพื่อสอบข้อเท็จจริงว่าสถานประกอบกิจการได้ดําเนินการตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 มาตรา 8 ให้นายจ้างบริหาร จัดการ และดําเนินการด้านความปลอดภัยอาชีวอนามัย และสภาพแวดล้อมในการทํางานให้เป็นไปตามที่กําหนดในกฎกระทรวง และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับอัคคีภัย พ.ศ. 2555 หรือไม่ หากนายจ้างไม่ปฏิบัติตามจะดําเนินคดีต่อไป พร้อมทั้งดูแลสิทธิประโยชน์ลูกจ้างหากสถานประกอบกิจการขอหยุดกิจการชั่วคราวตามมาตรา 75 แห่งพระราชบัญญัติคุ้มครองแรงงาน พ.ศ. 2541 โดยลูกจ้างมีสิทธิได้รับเงินไม่น้อยกว่าร้อยละ 75 ของค่าจ้างในวันทํางาน
รัฐบาลไทย-ข่าวทำเนียบรัฐบาล- ดีอีเอส เตือนประชาชนอย่าหลงเชื่อข่าวปลอมไปรษณีย์ไทยส่งจดหมายถึงลูกค้าให้สแกนคิวอาร์โค้ด เพื่อกรอกแบบสอบถาม
วันจันทร์ที่ 14 กุมภาพันธ์ 2565
ดีอีเอส เตือนประชาชนอย่าหลงเชื่อข่าวปลอมไปรษณีย์ไทยส่งจดหมายถึงลูกค้าให้สแกนคิวอาร์โค้ด เพื่อกรอกแบบสอบถาม
ดีอีเอส เตือนประชาชนอย่าหลงเชื่อข่าวปลอมไปรษณีย์ไทยส่งจดหมายถึงลูกค้าให้สแกนคิวอาร์โค้ด เพื่อกรอกแบบสอบถาม
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการเผยแพร่ข้อมูลเกี่ยวกับประเด็นไปรษณีย์ไทยส่งจดหมายถึงลูกค้าให้สแกนคิวอาร์โค้ดเพื่อกรอกแบบสอบถามทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยบริษัทไปรษณีย์ไทยจํากัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีที่มีการแอบอ้างชื่อบริษัทไปรษณีย์ไทยจํากัดเพื่อส่งจดหมายถึงลูกค้าและให้สแกนคิวอาร์โค้ดพร้อมให้รหัสมาเพื่อกรอกแบบสอบถามกลับไปนั้นทางบริษัทไปรษณีย์ไทยได้ตรวจสอบเรื่องดังกล่าวและชี้แจงว่าในช่วงเวลานี้ถือเป็นช่วงที่มิจฉาชีพกําลังระบาดและใช้ช่องทางของไปรษณีย์ไทยในการหลอกลวงจนทําให้ประชาชนไม่มั่นใจว่าเป็นจริงหรือไม่
อย่างไรก็ตามการทําจดหมายดังกล่าวบริษัทไปรษณีย์ไทยจํากัดได้จัดทําขึ้นเพื่อสํารวจข้อมูลคุณภาพบริการไปรษณียภัณฑ์ธรรมดาเพื่อนําข้อมูลวิเคราะห์–ปรับปรุงบริการให้มีความรวดเร็วและแน่นอนมากยิ่งขึ้นแต่ไม่ได้มีการให้ลูกค้าสแกนคิวอาร์โค้ดซึ่งการดําเนินการมีดังนี้ จดหมายสํารวจคุณภาพบริการจะจัดทําทุกๆ2เดือนและจัดส่งโดยการสุ่มตัวอย่างจ่าหน้าเป็นรายปีซึ่งดําเนินการต่อเนื่องมาตั้งแต่ปี2533และมีคิวอาร์โค้ดคําถามเดียวกับที่ปรากฏในจดหมายมาตั้งแต่ปี2563คือการถามวันที่และช่องทางที่ได้รับจดหมายสํารวจคุณภาพบริการและข้อเสนอแนะการบริการ สําหรับผู้ใช้บริการที่ได้รับจดหมายสํารวจคุณภาพบริการสามารถตอบแบบสํารวจในจดหมายแล้วจึงนําไปใส่ซองสีฟ้าที่แนบมาด้วยก่อนส่งคืนมาที่ไปรษณีย์ไทยโดยสามารถส่งคืนได้ที่เจ้าหน้าที่นําจ่ายตู้ไปรษณีย์และที่ทําการไปรษณีย์หรือหากไม่ประสงค์ตอบแบบสํารวจก็สามารถฉีกทําลายได้
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและอย่าให้ข้อมูลส่วนบุคคลหรือหลงเชื่อโอนเงินเป็นอันขาดโดยหากประชาชนต้องการสอบถามข้อมูลหรือติดตามสถานะพัสดุและรับข้อมูลข่าวสารจากบริษัทไปรษณีย์ไทยสามารถติดตามได้ที่เว็บไซต์www.thailandpost.co.thหรือโทร. 1545
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
รัฐบาลไทย-ข่าวทำเนียบรัฐบาล-ครม.อนุมัติ 9 โครงการของกทม. วงเงินรวม 18,158 ล้านบาท
วันอังคารที่ 11 มกราคม 2565
ครม.อนุมัติ 9 โครงการของกทม. วงเงินรวม 18,158 ล้านบาท
ครม.อนุมัติ 9 โครงการของกทม. วงเงินรวม 18,158 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติโครงการของกรุงเทพมหานคร จํานวน 9 โครงการ วงเงินทั้งสิ้น 18,158 ล้านบาท ซึ่งเป็นโครงการที่จะต้องมีการก่อหนี้ผูกพันงบประมาณมากกว่าหนึ่งปีงบประมาณสําหรับรายการที่มีวงเงินตั้งแต่ 1,000 ล้านบาทขึ้นไป พร้อมอนุมัติให้กรุงเทพมหานครนําค่าใช้จ่ายในการดําเนินโครงการดังกล่าว ยื่นเป็นคําขอตั้งงบประมาณรายจ่ายประจําปีงบประมาณ 2566 ต่อสํานักงบประมาณต่อไป
สําหรับ 9 โครงการของกทม.ที่ ครม.อนุมัติในครั้งนี้ประกอบด้วย 1. โครงการก่อสร้างสะพานข้ามแม่น้ําเจ้าพระยาบริเวณแยกเกียกกายช่วงที่ 4 ก่อสร้างทางยกระดับและถนนฝั่งพระนครจากแยกสะพานแดง ถึงถนนกําแพงเพชร วงเงิน 1,100 ล้านบาท เป็นเงินงบประมาณ และเงินนอกงบประมาณอย่างละ 550 ล้านบาท
2.โครงการก่อสร้างสะพานข้ามแม่น้ําเจ้าพระยา บริเวณแยกเกียกกาย ช่วงที่ 5 ก่อสร้างทางยกระดับและถนนฝั่งพระนครจากถนนกําแพงเพชรถึงถนนพหลโยธิน วงเงิน 1,025 ล้านบาท เป็นเงินงบประมาณและเงินนอกงบประมาณอย่างละ 512.5 ล้านบาท
3.โครงการก่อสร้างอุโมงค์ระบายน้ําคลองพระยาราชมนตรี จากคลองภาษีเจริญถึงคลองสนามชัย วงเงิน 6,000 ล้านบาท เป็นเงินงบประมาณและเงินนอกงบประมาณอย่างละ 3,000 ล้านบาท
4.โครงการก่อสร้างเขื่อนคอนกรีตเสริมเหล็กสมอยึดด้านหลังคลองบางไผ่ จากบริเวณคลองพระยาราชมนตรีถึงบริเวณสุดเขตกทม.วงเงิน 1,028.30 ล้านบาท เป็นเงินงบประมาณทั้งหมด
5.โครงการก่อสร้างเขื่อนคอนกรีตเสริมเหล็กพร้อมระบบรวบรวมน้ําเสียคลองแสนแสบ จากบริเวณประตูระบายน้ํามีนบุรีถึงบริเวณประตูระบายน้ําหนองจอก วงเงิน 1,799.90 ล้านบาท เป็นเงินงบประมาณทั้งหมด
6.โครงการก่อสร้างเขื่อนคอนกรีตเสริมเหล็กคลองบางนาจากคลองเคล็ดถึงบริเวณแม่น้ําเจ้าพระยาช่วงที่ 1 จากคลองเคล็ดถึงคลองหลอด 2 วงเงิน 1,081.50 ล้านบาท เป็นเงินงบประมาณ และเงินนอกงบประมาณอย่างละ 540.75 ล้านบาท
7.โครงการก่อสร้างส่วนต่อขยายอุโมงค์ระบายน้ําใต้คลองบางซื่อ จากถนนรัชดาภิเษกถึงคลองลาดพร้าว วงเงิน 1,700 ล้านบาท เป็นเงินงบประมาณ และเงินนอกงบประมาณอย่างละ 850 ล้านบาท
8.โครงการบําบัดน้ําเสียมีนบุรี ระยะที่ 2 วงเงิน 2,902 ล้านบาท เป็นเงินงบประมาณ และเงินนอกงบประมาณ อย่างละ 1,451 ล้านบาท และ
9. โครงการป้องกันและแก้ไขปัญหาการกัดเซาะชายฝั่งทะเลบางขุนเทียน กรุงเทพมหานครและศูนย์สํารวจและเฝ้าระวังชายฝั่ง วงเงิน 1,522 ล้านบาท เป็นเงินงบประมาณ และเงินนอกงบประมาณอย่างละ 761 ล้านบาท
.............................
รัฐบาลไทย-ข่าวทำเนียบรัฐบาล-เริ่มแล้ว ... บสย. หนุนรัฐ “ค้ำ สินเชื่อ” กระตุ้นเศรษฐกิจ เติมเต็มรายย่อย ค้ำฟรี 3 ปี รายละ 3 ล้านบาท
วันพุธที่ 27 เมษายน 2565
เริ่มแล้ว ... บสย. หนุนรัฐ “ค้ํา สินเชื่อ” กระตุ้นเศรษฐกิจ เติมเต็มรายย่อย ค้ําฟรี 3 ปี รายละ 3 ล้านบาท
บสย. เดินหน้ามาตรการกระตุ้นเศรษฐกิจ หนุนธุรกิจรายย่อย ค้ําเต็มร้อย “เติมเต็มรายย่อย” วงเงิน 8,000 ล้านบาท เสริมสภาพคล่องกิจการ SMEs รายย่อย ค้ําประกันสูงสุด 3 ล้านบาทต่อราย ฟรีค่าธรรมเนียม 3 ปี ลดภาระต้นทุน ขยายระยะเวลาค้ําประกันนาน 10 ปี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ขณะนี้ บสย.ได้เปิดรับคําขอค้ําประกันสินเชื่อจากธนาคารที่เข้าร่วมโครงการ สําหรับผู้ประกอบการรายย่อย ภายใต้โครงการค้ําประกันสินเชื่อ “บสย. SMEs เติมเต็มรายย่อย” วงเงิน 8,000 ล้านบาท โดยโครงการนี้จะช่วยเติมเต็มให้ผู้ประกอบการได้รับสินเชื่อง่ายขึ้นและมากขึ้น โดย บสย. ช่วยรับความเสี่ยงแทนผู้ประกอบการ SMEs เพื่อให้ธนาคารมั่นใจในการปล่อยสินเชื่อมากขึ้น
นอกจากนี้ บสย. ยังได้มอบสิทธิประโยชน์ให้ผู้ประกอบการ SMEs ที่ขอรับการค้ําประกันสินเชื่อ วงเงินค้ําสูงสุด 3 ล้านบาทต่อราย ได้รับการยกเว้นค่าธรรมเนียมค้ําประกันสินเชื่อต่อเนื่อง 3 ปี ระยะเวลาค้ําประกันนานถึง 10 ปี ทั้งนี้ เพื่อให้ผู้ประกอบการ SMEs ดําเนินธุรกิจอย่างสบายใจ ลดต้นทุนการเงิน และที่สําคัญจะช่วยให้ผู้ประกอบการสามารถดําเนินธุรกิจได้อย่างคล่องตัว
สอบถามธนาคารที่เข้าร่วมโครงการได้ที่ บสย. Call Center 02-890-9999 หรือ Line@doctor.tcg
รัฐบาลไทย-ข่าวทำเนียบรัฐบาล-ปลัด มท. สั่งการผู้ว่าฯ ทุกจังหวัด ดำเนินการตามข้อสั่งการนายกรัฐมนตรี เร่งระบายน้ำในพื้นที่ท่วมขัง สำรวจผลกระทบ และจัดทำแผนที่เส้นทางน้ำ
วันอังคารที่ 5 ตุลาคม 2564
ปลัด มท. สั่งการผู้ว่าฯ ทุกจังหวัด ดําเนินการตามข้อสั่งการนายกรัฐมนตรี เร่งระบายน้ําในพื้นที่ท่วมขัง สํารวจผลกระทบ และจัดทําแผนที่เส้นทางน้ํา
ปลัด มท. สั่งการผู้ว่าฯ ทุกจังหวัด ดําเนินการตามข้อสั่งการนายกรัฐมนตรี เร่งระบายน้ําในพื้นที่ท่วมขัง สํารวจผลกระทบ และจัดทําแผนที่เส้นทางน้ํา พร้อมเข้าให้ความช่วยเหลือและสร้างความเข้าใจกับพี่น้องประชาชน
วันนี้ (5 ต.ค. 64) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะฯ เดินทางไปตรวจติดตามสถานการณ์อุทกภัยที่ตลาดคลองพุดซา ตําบลในเมือง อําเภอเมืองชัยภูมิ จังหวัดชัยภูมิ ซึ่งได้รับอิทธิพลพายุ “เตี้ยนหมู่” ทําให้เกิดน้ําท่วมเฉียบพลันจากน้ําป่าเทือกเขาภูแลนคาและน้ําล้นตลิ่งจากแม่น้ําชี เมื่อวันที่ 29 กันยายน 2564 ซึ่งได้มีข้อสั่งการให้หน่วยงานภาครัฐเร่งรัดเข้าช่วยเหลือพี่น้องประชาชนเพื่อบรรเทาผลกระทบจากอุทกภัยในภาพรวม
นายสุทธิพงษ์ จุลเจริญ ปลัดกระทรวงมหาดไทย กล่าวว่า เพื่อให้การดําเนินการตามข้อสั่งการของนายกรัฐมนตรีเกิดการขับเคลื่อนให้เกิดผลเป็นรูปธรรม ทันต่อสถานการณ์ จึงได้สั่งการไปยังผู้ว่าราชการจังหวัดทุกจังหวัดดําเนินการ 1) เร่งสํารวจผลกระทบ ความเสียหายในด้านต่าง ๆ ตลอดจนให้ความช่วยเหลือ เยียวยา ตามกฎหมาย ระเบียบ และหลักเกณฑ์ที่เกี่ยวข้องโดยเร็ว 2) เร่งระบายน้ําในพื้นที่ที่มีน้ําท่วมขัง โดยให้จังหวัดที่มีความจําเป็นจะต้องใช้เครื่องสูบน้ําส่งน้ําที่มีสมรรถนะสูง ประสานการปฏิบัติกับกรมป้องกันและบรรเทาสาธารณภัย เพื่อนําเครื่องสูบส่งน้ําไปช่วย เร่งระบายน้ําในพื้นที่ประสบปัญหาน้ําท่วมขัง และ 3) ให้ทุกจังหวัด และทุกอําเภอ จัดทําแผนที่เส้นทางน้ําติดตั้งประจําศาลากลางจังหวัดและที่ว่าการอําเภอทุกแห่ง เพื่อใช้วิเคราะห์ ติดตาม ตลอดจนใช้ในการสร้างความเข้าใจกับประชาชนในพื้นที่
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กรมป้องกันและบรรเทาสาธารณภัยได้รายงานสถานการณ์อุทกภัยจากอิทธิพลพายุ “เตี้ยนหมู่” ในช่วงวันที่ 23 ก.ย. – 5 ต.ค. 64 ส่งผลให้เกิดสถานการณ์อุทกภัยใน 32 จังหวัด ครอบคลุมพื้นที่ 205 อําเภอ 1,100 ตําบล 7,489 หมู่บ้าน 1 เขตเทศบาล ประชาชนได้รับผลกระทบ 286,577 ครัวเรือน มีผู้เสียชีวิต 8 ราย สูญหาย 1 ราย สถานการณ์คลี่คลายแล้ว 14 จังหวัด ยังคงมีสถานการณ์ 18 จังหวัด ปัจจุบันระดับน้ําลดลง ภาพรวมสถานการณ์ปัจจุบันหลายพื้นที่เริ่มคลี่คลาย แต่ยังคงมีน้ําท่วมขังในพื้นที่ลุ่มต่ํา อยู่ระหว่างการเร่งระบายน้ํา ซึ่งได้สั่งการไปยังกรมป้องกันและบรรเทาสาธารณภัยให้ประสานจังหวัด อําเภอ และองค์กรปกครองส่วนท้องถิ่น รวมถึงหน่วยงานที่เกี่ยวข้องเร่งให้การช่วยเหลือผู้ประสบภัย และสํารวจ ประเมินความเสียหาย เพื่อดําเนินการให้ความช่วยเหลือ ตามกฎหมายและระเบียบกระทรวงการคลังฯ อย่างเคร่งครัด ทั้งนี้ หากพี่น้องประชาชนต้องการแจ้งเหตุหรือขอรับความช่วยเหลือ สามารถแจ้งผ่านช่องทางไลน์ @1784DDPM และสายด่วนนิรภัย 1784 ตลอด 24 ชั่วโมง
รัฐบาลไทย-ข่าวทำเนียบรัฐบาล-มท. เร่งแก้ไขปัญหา "การค้ามนุษย์" หนุนทุกฝ่ายร่วม "เฝ้าระวัง - ตรวจสอบ - ตรวจตรา" แจ้งเบาะแสที่ สายด่วน 1567 และ 1191
วันพฤหัสบดีที่ 25 พฤศจิกายน 2564
มท. เร่งแก้ไขปัญหา "การค้ามนุษย์" หนุนทุกฝ่ายร่วม "เฝ้าระวัง - ตรวจสอบ - ตรวจตรา" แจ้งเบาะแสที่ สายด่วน 1567 และ 1191
....
กระทรวงมหาดไทย เผยรายงานสถานการณ์การค้ามนุษย์ ประจําปี ค.ศ. 2021 (Trafficking in Persons Report: TIP Report) เมื่อวันที่ 6 ก.ค. ที่ผ่านมา พบว่า ประเทศไทยถูกจัดอยู่ในระดับTier 2 Watch List (เฝ้าระวัง)
.
จึงได้สั่งการไปยังทุกหน่วยงานที่เกี่ยวข้อง ให้เพิ่มความเข้มงวด เน้นการเฝ้าระวัง ตรวจสอบ ตรวจตราในทุกพื้นที่อย่างจริงจังและต่อเนื่อง เพื่อลดปัญหาการค้ามนุษย์ในประเทศไทย
.
สิ่งสําคัญ คือ ความร่วมมือจากประชาชน หากพบเห็นเบาะแสการค้ามนุษย์สามารถแจ้งได้ที่
- สายด่วนศูนย์ดํารงธรรม โทร.1567
- สายด่วนกองบังคับการปราบปรามการค้ามนุษย์ โทร. 1191 ตลอด 24 ชั่วโมง
.
อ่านเพิ่มเติม คลิกhttps://www.thaigov.go.th/news/contents/details/48517
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีหารือเอกชนเรื่องมาตรการช่วย SME ไทย
วันพฤหัสบดีที่ 1 กรกฎาคม 2564
นายกรัฐมนตรีหารือเอกชนเรื่องมาตรการช่วย SME ไทย
วันเสาร์ที่ 26 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ประชุมร่วมกับสภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทยและสมาพันธ์เอสเอ็มอีไทย เพื่อหารือเรื่องนโยบายและมาตรการช่วยเหลือผู้ประกอบการ SME ให้ผ่านพ้นช่วงวิกฤติโควิด-19 ที่สอดคล้องกับความต้องการของผู้ประกอบการโดยแท้จริง ซึ่งที่ประชุมได้นําเสนอมาตรการที่ครอบคลุมทั้งด้านการเงิน การตลาด และการลดค่าใช้จ่าย เช่น การเข้าถึงแหล่งเงินทุน แบ่งเบาภาระหนี้สิน ลดการว่างงาน ทั้งนี้ ภาคเอกชนได้ตอบรับนโยบายการเปิดประเทศภายใน 120 วัน และจะใช้ ภูเก็ตโมเดล เป็นต้นแบบมาตรการในการเปิดพื้นที่เศรษฐกิจการค้าที่มีความพร้อมอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.อว. หารือร่างหลักสูตร “Skill development in operation and management”
วันพฤหัสบดีที่ 7 ตุลาคม 2564
รมว.อว. หารือร่างหลักสูตร “Skill development in operation and management”
รมว.อว. หารือร่างหลักสูตร “Skill development in operation and management”
เมื่อวันที่ 6 ตุลาคม 2564 : ศาสตราจารย์ ดร.พญ.พัชรีย์ เลิศฤทธิ์ คณบดีบัณฑิตวิทยาลัย มหาวิทยาลัยมหิดล และคณะ เข้าพบ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เพื่อหารือและรับฟังความคิดเห็นใน ร่างหลักสูตร “Skill development in operation and management” for the personnel of the Office of the Ministry of Higher Education, Science, Research and Innovation โดยมี ดร.ดนุช ตันเทอดทิตย์ กรรมการผู้ช่วยรัฐมนตรีประจํากระทรวงการอุดมศึกษาฯ เข้าร่วมหารือด้วย ณ ห้องประชุมรัฐมนตรีชั้น 2 อาคารพระจอมเกล้า สป.อว.
รัฐบาลไทย-ข่าวทำเนียบรัฐบาล-กสร. ร่วมกับสมาคมอุตสาหกรรมเครื่องนุ่งห่มไทย จับตา ‘ทิศทางการค้าโลก’ นำ GLP มาใช้ป้องกันการใช้แรงงานเด็กและแรงงานบังคับ
วันเสาร์ที่ 24 กรกฎาคม 2564
กสร. ร่วมกับสมาคมอุตสาหกรรมเครื่องนุ่งห่มไทย จับตา ‘ทิศทางการค้าโลก’ นํา GLP มาใช้ป้องกันการใช้แรงงานเด็กและแรงงานบังคับ
กรมสวัสดิการและคุ้มครองแรงงานร่วมกับสมาคมอุตสาหกรรมเครื่องนุ่งห่มไทย เปิดอบรมออนไลน์ เพิ่มศักยภาพผู้ประกอบการในภาคอุตสาหกรรมเครื่องนุ่งห่ม ได้นําแนวปฏิบัติการใช้แรงงานที่ดี ไปใช้ในการบริหารจัดการแรงงาน ผลิตสินค้าที่ไม่มีการใช้แรงงานเด็กและแรงงานบังคับ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดการอบรมออนไลน์ในหัวข้อ “ทิศทางการค้าโลกกับแนวปฏิบัติการใช้แรงงานที่ดี” ว่า กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน ต่างมุ่งมั่นที่จะแก้ไขปัญหาการค้ามนุษย์ด้านแรงงาน การใช้แรงงานเด็กและแรงงานบังคับ โดยกําหนดนโยบายให้มีการถอดถอนสินค้าออกจากรายการที่ถูกขึ้นบัญชีการใช้แรงงานเด็กและแรงงานบังคับ และให้นําแนวปฏิบัติการใช้แรงงานที่ดี (Good Labour Practices : GLP) มาเป็นเครื่องมือในการดําเนินการในกลุ่มเป้าหมาย 4 รายการ คือ กุ้ง ปลา อ้อย และเครื่องนุ่งห่ม และเพื่อเป็นการขับเคลื่อนให้นโยบายดังกล่าวสําเร็จอย่างเป็นรูปธรรม กรมได้จัดพิธีประกาศเจตนารมณ์และพิธีลงนามบันทึกข้อตกลงความร่วมมือ เพื่อป้องกันและแก้ไขปัญหาการใช้แรงงานเด็กและแรงงานบังคับ เมื่อวันที่ 29 มีนาคม 2564 ที่กระทรวงแรงงาน ซึ่งนายยุทธนา ศิลป์สรรค์วิชช์ นายกสมาคมอุตสาหกรรมเครื่องนุ่งห่มไทยได้สานต่อเจตนารมณ์และการลงนามบันทึกข้อตกลงความร่วมมือ (MOU) โดยจัดอบรมออนไลน์เพื่อให้ความรู้เรื่องทิศทางการค้าโลก และแนวปฏิบัติการใช้แรงงานที่ดี (Good Labour Practices : GLP) ที่ถูกต้อง ให้กับผู้ประกอบการในภาคอุตสาหกรรมเครื่องนุ่งห่ม ซึ่งจะได้รับความรู้ในเชิงลึกและนําไปประยุกต์ใช้ในการบริหารจัดการแรงงานได้อย่างมีประสิทธิภาพ นําไปสู่การลดปัญหาการค้ามนุษย์ด้านแรงงาน ยกระดับคุณภาพชีวิตแรงงานและเพิ่มโอกาสทางการค้า โดยเฉพาะอย่างยิ่งช่วยผลักดันการถอดถอนรายการสินค้าเครื่องนุ่งห่มออกจากรายการสินค้าของประเทศไทยที่ถูกขึ้นบัญชีไว้ ให้ประสบผลสําเร็จต่อไป
อธิบดี กสร. กล่าวเพิ่มเติมว่า จากสถานการณ์การแพร่ระบาดของโรคติดเชื้อไวรัสโควิด-19 สมาคมอุตสาหกรรมเครื่องนุ่งห่มไทย จึงเปิดอบรมออนไลน์ให้กับสมาชิกสมาคม จํานวน 40 ราย โดยหวังว่าผู้ประกอบการในภาคอุตสาหกรรมเครื่องนุ่งห่มจะได้ร่วมแสดงเจตนารมณ์ นําแนวปฏิบัติการใช้แรงงานที่ดี (Good Labour Practices : GLP) มาใช้ ซึ่งกรมสวัสดิการและคุ้มครองแรงงานพร้อมให้การสนับสนุนด้านเทคนิควิชาการ โดยสามารถสอบถามเพิ่มเติมได้ที่สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1 – 10 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-รัฐบาลแจง อาชีพอิสระสมัครประกันสังคม ม.40 เพื่อรับเยียวยาใน10 จังหวัดพื้นที่สีแดงเข้มสำหรับ 9 กลุ่มอาชีพ ไม่ยุ่งยาก ไม่เป็นภาระ สร้างความมั่นคงระยะยาว
วันพฤหัสบดีที่ 15 กรกฎาคม 2564
รัฐบาลแจง อาชีพอิสระสมัครประกันสังคม ม.40 เพื่อรับเยียวยาใน10 จังหวัดพื้นที่สีแดงเข้มสําหรับ 9 กลุ่มอาชีพ ไม่ยุ่งยาก ไม่เป็นภาระ สร้างความมั่นคงระยะยาว
รัฐบาลแจง อาชีพอิสระสมัครประกันสังคม ม.40 เพื่อรับเยียวยาใน10 จังหวัดพื้นที่สีแดงเข้มสําหรับ 9 กลุ่มอาชีพ ไม่ยุ่งยาก ไม่เป็นภาระ สร้างความมั่นคงระยะยาว
นางสาวรัชดา ธนาดิเรก รองโฆษกประจําสํานักนายกรัฐมนตรีเผยว่า สืบเนื่องจาก มติ ครม.ที่มีมาตรการเยียวยาเร่งด่วนสําหรับผู้ที่ได้รับผลกระทบจากการ "ล็อคดาวน์" ในพื้นที่สีแดงเข้ม 10 จังหวัด ครอบคลุม 9 กลุ่มอาชีพ ซึ่งการเยียวยาในครั้งนี้ หากมีคุณสมบัติตรงตามเกณฑ์แล้ว จะต้องเป็นผู้ประกันตนกองทุนประกันสังคมด้วย โดยผู้ประกันตนแต่ละมาตรา ไม่ว่าจะเป็น 33 39 และ40 จะได้รับการเยียวยาที่แตกต่างกันออกไปตามเงื่อนไขที่รัฐกําหนด และสําหรับผู้ประกันตนมาตรา 40 จะได้รับเงินเยียวยา 5,000 บาท เป็นเวลา 1 เดือน
กรณีผู้ประกอบการที่ไม่มีลูกจ้าง ผู้ประกอบการในระบบ “ถุงเงิน” ที่ไม่มีลูกจ้าง ผู้ประกอบอาชีพอิสระ หรือฟรีแลนซ์ ที่ยังประกอบอาชีพอยู่ หากไม่ได้อยู่ในระบบประกันสังคม ยังคงมีสิทธิ์ได้รับการเยียวยา แต่จะต้องลงทะเบียนเป็นผู้ประกันตนมาตรา40 เสียก่อน โดยเตรียมหลักฐานยื่นลงทะเบียนภายในเดือนนี้ (กรกฎาคม 2564) เพื่อรับเงินช่วยเหลือ 5,000 บาท ซึ่งมีขั้นตอนไม่ยุ่งยาก ไม่เป็นภาระ และยังถือว่าเป็นการสร้างความมั่นคงในชีวิตในระยะยาวอีกด้วย ทั้งนี้ผู้สมัครฯมี 3 ทางเลือกในการจ่ายเงินสมทบรายเดือนระยะยาว เพื่อรับการคุ้มครองที่ต่างกัน คือ ทางเลือกที่ 1 จ่าย 70 บาท ทางเลือกที่ 2 จ่าย 100 บาท ทางเลือกที่ 3 จ่าย 300 บาท มากไปกว่านั้น รัฐบาลได้ลดอัตราเงินสมทบประกันสังคมของผู้ประกันตนมาตรา 40 ให้เหลือร้อยละ 60 ของเงินสมทบ (เดิม) เป็นระยะเวลา 6 เดือน เริ่มตั้งแต่ ส.ค. 64 – ม.ค. 65 ดังนี้
- ทางเลือกที่ 1 จากเดิมจ่ายในอัตรา 70 บาท/เดือน จ่ายอัตราใหม่ เป็น 42 บาท/เดือน
คุ้มครองเจ็บป่วย ทุพพลภาพ เสียชีวิต
-ทางเลือกที่ 2 จากเดิมจ่ายในอัตรา 100 บาท/เดือน จ่ายอัตราใหม่เป็น 60 บาท/เดือน คุ้มครองเจ็บป่วย ทุพพลภาพ เสียชีวิต ชราภาพ
- ทางเลือกที่ 3 จากจากเดิมจ่าย ในอัตรา 300 บาท/เดือน จ่ายอัตราใหม่เป็น 180 บาท/เดือน คุ้มครองเจ็บป่วย ทุพพลภาพ เสียชีวิต ชราภาพ สงเคราะห์บุตร
วิธีสมัครสามารถทําได้ง่ายๆ ตามช่องทางดังนี้
- สมัครด้วยตนเอง ผ่านมือถือที่เว็บไซต์ www.sso.go.th (เมื่อกรอกข้อมูลครบ รอรับ SMS ยืนยัน)
- สมัครผ่านเคาน์เตอร์เซอร์วิส (7-11)
- สมัครผ่านเคาน์เตอร์ธนาคารเพื่อการเกษตรและสหกรณ์การเกษตร (ธกส.)
- สมัครผ่านเคาน์เตอร์บิ๊กซี (Big C)
- สมัครผ่านผู้แทนเครือข่ายประกันสังคม
“เมื่อสมัครแล้วสามารถจ่ายเงินสมทบประกันสังคม ม.40 ได้ทันที ซึ่งนอกจะได้สิทธิ์ในการได้รับเงินเยียวยา 5,000 บาทสําหรับกลุ่มแรงงานอิสระที่เข้าข่ายใน 9 กลุ่มอาชีพ และอยู่ใน 10 จังหวัดพื้นที่สีแดงแล้ว รัฐบาลหวังให้แรงงานและผู้ประกอบอาชีพอิสระเข้าสู่ระบบประกันสังคม ถือเป็นการออมในระยะยาวช่วยสร้างความมั่นคงในชีวิตอีกด้วย ซึ่งสามารถสอบถามรายละเอียดเพิ่มเติมได้ที่ สํานักงานประกันสังคมทั่วประเทศหรือสายด่วน 1506 ตลอด 24 ชั่วโมง” นางสาวรัชดา ฯ เผย
รัฐบาลไทย-ข่าวทำเนียบรัฐบาล-สมาคมธนาคารไทยปิดสาขาชั่วคราวในห้างสรรพสินค้า 13 จังหวัด
วันจันทร์ที่ 19 กรกฎาคม 2564
สมาคมธนาคารไทยปิดสาขาชั่วคราวในห้างสรรพสินค้า 13 จังหวัด
เพื่อให้สอดคล้องกับสถานการณ์ปัจจุบันและตอบรับมาตรการควบคุมและป้องกันการแพร่ระบาดของโรคโควิด-19 ของรัฐบาลอย่างเข้มข้น สมาคมธนาคารไทยขอประกาศแนวทางในการให้บริการของสาขาเพื่อให้ลูกค้าประชาชนได้รับบริการได้อย่างต่อเนื่อง
ตามที่ราชกิจจานุเบกษาได้เผยแพร่ข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับที่ 28) โดยมีการปรับปรุงเขตพื้นที่ควบคุมสูงสุดและเข้มงวด เพื่อยกระดับมาตรการป้องกันโรคโควิด-19 ในพื้นที่ 13 จังหวัด ประกอบด้วย กรุงเทพมหานคร นนทบุรี ปทุมธานี นครปฐม สมุทรสาคร สมุทรปราการ สงขลา ปัตตานี ยะลา นราธิวาส และเพิ่มเติมอีก 3 จังหวัด ได้แก่ ฉะเชิงเทรา ชลบุรี และพระนครศรีอยุธยา โดยให้มีผลบังคับใช้วันที่ 20 กรกฎาคม 2564 เป็นต้นไปนั้น
เพื่อให้สอดคล้องกับสถานการณ์ปัจจุบันและตอบรับมาตรการควบคุมและป้องกันการแพร่ระบาดของโรคโควิด-19 ของรัฐบาลอย่างเข้มข้น สมาคมธนาคารไทยขอประกาศแนวทางในการให้บริการของสาขาเพื่อให้ลูกค้าประชาชนได้รับบริการได้อย่างต่อเนื่อง ดังนี้
1. ธนาคารมีความจําเป็นปิดสาขาในห้างสรรพสินค้า สาขาในศูนย์การค้า และสาขาในคอมมูนิตี้มอลล์ ที่ตั้งอยู่ในพื้นที่ควบคุมสูงสุดและเข้มงวด ทั้ง 13 จังหวัดดังกล่าวข้างต้น เป็นการชั่วคราว ตั้งแต่วันที่ 20 กรกฎาคม 2564 เป็นต้นไป และจะพิจารณาปิดให้บริการสาขาบางแห่งเพิ่มเติมตามความจําเป็น ตามประกาศของจังหวัด หรือรัฐบาล รวมถึงประกาศของเจ้าของพื้นที่ โดยลูกค้าสามารถตรวจสอบรายชื่อสาขาใกล้เคียงที่เปิดให้บริการทาง website ของแต่ละธนาคาร
2. กําหนดเวลาเปิดให้บริการของสาขา ตั้งแต่วันที่ 20 กรกฎาคม 2564 ดังนี้
• สาขาในห้างสรรพสินค้า สาขาในศูนย์การค้า หรือ สาขาในคอมมูนิตี้มอลล์ ที่ตั้งอยู่ในจังหวัดนอกเขตพื้นที่ควบคุมสูงสุดและเข้มงวด ยังคงเปิดให้บริการ แต่จะต้องเปิดให้บริการไม่เกิน 17.00 น.
• สาขาทั่วไปที่เป็นสาขา Stand Alone สามารถเปิดให้บริการได้ 5 วัน หรือ 7 วันทําการ ขึ้นกับการพิจารณาของแต่ละธนาคาร แต่จะเปิดให้บริการได้ไม่เกินเวลา 15.30 น.
​• สาขาใน 3 จังหวัดภาคใต้ ประกอบด้วย ปัตตานี ยะลา และนราธิวาส เปิดให้บริการเวลาไม่เกิน เวลา 15.00 น.
3. จํากัดช่องให้บริการและจํานวนลูกค้าในสาขา เพื่อเว้นระยะห่างทางสังคม และลดความแออัด
อย่างไรก็ตาม การกําหนดแนวทางการให้บริการดังกล่าวคํานึงถึงความปลอดภัยของลูกค้าและพนักงานเป็นสําคัญ เพื่อความสะดวกในการใช้บริการ ธนาคารขอแนะนําการทําธุรกรรมผ่านช่องทาง Mobile Banking เช่น พร้อมเพย์ หรือการชําระเงินด้วย QR Code เพื่อเป็นการป้องกันความเสี่ยง ลดการเดินทาง และลดการสัมผัส ทั้งนี้ สาขาของธนาคารจะกลับมาให้บริการตามปกติโดยเร็วที่สุดเมื่อสถานการณ์คลี่คลาย
รัฐบาลไทย-ข่าวทำเนียบรัฐบาล-รัฐบาลเชิญชวนร่วมกิจกรรมวันวิสาขบูชา
วันอังคารที่ 17 พฤษภาคม 2565
รัฐบาลเชิญชวนร่วมกิจกรรมวันวิสาขบูชา
วันเสาร์ที่ 14 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสืบสานและส่งเสริมประเพณีทางพระพุทธศาสนา โดยจัดกิจกรรมเนื่องในวันวิสาขบูชา ประจําปี 2565 ซึ่งเป็นวันประสูติ ตรัสรู้ และปรินิพพานของสมเด็จพระสัมมาสัมพุทธเจ้า จึงเชิญชวนพุทธศาสนิกชนทั่วประเทศเข้าร่วมกิจกรรมในวันพรุ่งนี้(15พ.ค.65) โดยในส่วนกลางมีพิธีเจริญพระพุทธมนต์ ตักบาตร สักการะสัตตมหาสถาน หรือ สถานที่สําคัญ 7 แห่งที่เกี่ยวกับการตรัสรู้ของพระพุทธเจ้า และ เวียนเทียน ณ วัดสุทัศนเทพวราราม กทม. ส่วนภูมิภาคสามารถร่วมกิจกรรมทําบุญตักบาตร เจริญจิตภาวนา ฟังพระธรรมเทศนา สักการะพระบรมสารีริกธาตุ และเวียนเทียนได้ที่วัดใกล้บ้านทั่วประเทศ รวมถึงร่วมกิจกรรมทางออนไลน์ได้ที่เว็บไซต์ www.วันสําคัญทางพระพุทธศาสนา.com
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย TIJ จับมือ ราชทัณฑ์ เปิดพิพิธภัณฑ์เรือนพธำมรงค์ ชวนประชาชนมาเที่ยว สร้างโอกาส-อาชีพผู้ต้องขัง
วันเสาร์ที่ 13 สิงหาคม 2565
รัฐมนตรีว่าการกระทรวงยุติธรรม เผย TIJ จับมือ ราชทัณฑ์ เปิดพิพิธภัณฑ์เรือนพธํามรงค์ ชวนประชาชนมาเที่ยว สร้างโอกาส-อาชีพผู้ต้องขัง
รัฐมนตรีว่าการกระทรวงยุติธรรม เผย TIJ จับมือ ราชทัณฑ์ เปิดพิพิธภัณฑ์เรือนพธํามรงค์ ชวนประชาชนมาเที่ยว สร้างโอกาส-อาชีพผู้ต้องขัง พร้อมปรับตัวก่อนพ้นโทษ จัดนิทรรศการสะท้อนแนวคิดเปลี่ยนมุมมองสังคม เล็งพัฒนาฝีมือแรงงานต่อยอดสู่นิคมอุตสาหกรรม
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า สถาบันเพื่อการยุติธรรมแห่งประเทศไทย (TIJ) ได้ร่วมกับ กรมราชทัณฑ์ เปิดพิพิธภัณฑ์เรือนพธํามรงค์ ที่ เรือนจําชั่วคราวกลางเวียง จ.เชียงใหม่ และยังมีการจัดนิทรรศการภายในพิพิธภัณฑ์ โดยคณพสถาปัตยกรรมศาสตร์ มหาวิทยาลัยกรุงเทพ ซึ่งในการจัดนิทรรศการนั้นจะบอกเล่าเรื่องราวชีวิตของผู้กระทําผิดผ่านผลงานต่างๆ และเป็นความรู้ให้กับนักศึกษา ได้เรียนรู้และเปิดมุมมองใหม่ๆเกี่ยวกับผู้กระทําผิด รวมทั้งยังเปิดโอกาสให้ผู้ต้องขังได้ฝึกทักษะอาชีพ เพราะได้เปิดเป็นสถานที่ท่องเที่ยวให้นักท่องเที่ยวมาใช้บริการ ซึ่งมีทั้งร้านกาแฟ ร้านนวด และร้านเสื้อผ้า และอีกทางหนึ่ง เป็นสถานฝึกอาชีพผู้ต้องขังที่ใกล้จะพ้นโทษให้ได้ทํางานจริง สร้างโอกาสและให้ผู้ต้องขังได้ปรับตัวก่อนที่จะกลับคืนสู่สังคมปกติ ซึ่งตนอยากเชิญชวนทุกท่านมาเยี่ยมชมและมาท่องเที่ยวด้วย
นายสมศักดิ์ กล่าวอีกว่า เรือนพธํามรงค์ เดิมเป็นที่พักของพัศดีเรือนจํา ต่อมาได้เปลี่ยนเป็นทัณฑสถานหญิงเชียงใหม่ พิพิธภัณฑ์ถูกผลักดันให้เกิดขึ้นเพื่อสะท้อนถึงแนวคิดการลงโทษสมัยใหม่ ที่ไม่ได้เน้นการทําให้เกิดความเกรงกลัว ไม่ใช่เพียงการกันคนที่ทําผิดออกจากสังคมเพียงอย่างเดียว แต่ต้องมุ่งเน้นให้เกิดกระบวนการแก้ไขฟื้นฟูบุคคลบนหลักการ คํานึงถึงความเป็นมนุษย์ ดังนั้น TIJ จึงประสานงานเพื่อให้เกิดสถานที่จะสื่อสารกับสังคมว่า พวกเราอาจจะต้องเปลี่ยนมุมมองต่อผู้ต้องขังบางส่วน ต้องดูให้ลึกลงไปถึงสาเหตุเบื้องหลังที่ทําให้คนทําความผิด ไม่ได้ดูแค่พฤติการณ์ความผิดของพวกเขาเพียงเท่านั้น ซึ่งเป้าหมายคือ การเปลี่ยนคําว่า ทัณฑสถาน ไปเป็นคําว่า โอกาสสถาน จากพื้นที่สําหรับการจองจํา ไปเป็นพื้นที่ของการให้โอกาส
"การส่งเสริมความร่วมมือในครั้งนี้ เพราะต้องการสร้างผู้ต้องขังที่มีทักษะอาชีพที่ดี เมื่อพ้นโทษแล้วสามารถมีอาชีพเลี้ยงตัวเองได้ ไม่กลับมาทําผิดอีก และยังเป็นการสร้างทัศนคติที่ดีจากสังคมภายนอกต่อผู้ต้องขัง ทําให้ชุมชนยอมรับ ให้โอกาสพวกเขาออกไปใช้ชีวิตตามปกติ รวมถึงการบูรณาการร่วมกับหน่วยงานต่างๆเพื่อช่วยผู้ต้องขังที่กลับตัวกลับใจ เป็นการคืนคนดีสู่สังคม นอกจากนี้ในการฝึกทักษะ พัฒนาฝีมือ เรายังสามารถต่อยอดไปสู่นิคมอุตสาหกรรมราชทัณฑ์ได้อีกด้วย"นายสมศักดิ์ กล่าว
รัฐบาลไทย-ข่าวทำเนียบรัฐบาล-นายกห่วง สั่ง เฮ้ง ยื่นมือช่วย 396 ลูกจ้าง บริษัท ประกันภัยล้ม เหตุประกันสินไหมโควิด
วันพุธที่ 15 ธันวาคม 2564
นายกห่วง สั่ง เฮ้ง ยื่นมือช่วย 396 ลูกจ้าง บริษัท ประกันภัยล้ม เหตุประกันสินไหมโควิด
นายกตู่ สั่ง รมว.แรงงาน เร่งช่วยเหลือ 396 ลูกจ้าง บริษัท เดอะวันประกันภัย จํากัด (มหาชน) หลังกระทรวงการคลังเพิกถอนใบอนุญาตประกอบธุรกิจประกันวินาศภัย เตรียมปิดกิจการเลิกจ้างลูกจ้างทั้งหมด
นายสุชาติ ชมกลิ่นรัฐมนตรีว่าการกระทรวงแรงงานเปิดเผยว่า จากกรณีที่ บริษัท เดอะวันประกันภัย จํากัด(มหาชน)มีภาระค่าสินไหมทดแทนCOVID – 19ในช่วงสถานการณ์การแพร่ระบาดโรคติดเชื้อไวรัสโคโรนา 2019ส่งผลให้บริษัทมีฐานะการเงินไม่เป็นไปตามที่กฎหมายกําหนด ไม่มีความสามารถเพิ่มทุน และไม่เพียงพอ ต่อการจ่ายสินไหมทดแทนสะท้อนว่าบริษัทไม่มีความสามารถและไม่มีความพร้อมในการรับประกันภัยอีกต่อไปกระทรวงการคลังจึงมีคําสั่งเพิกถอนใบอนุญาตประกอบธุรกิจประกันวินาศภัยของบริษัท และบริษัทเตรียมเลิกจ้างลูกจ้างทั้งหมด 396 คน จาก 19 สาขาทั่วประเทศเรื่องดังกล่าวพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณรองนายกรัฐมนตรีที่กํากับดูแลภารกิจกระทรวงแรงงาน ได้แสดงความเป็นห่วงลูกจ้างบริษัทดังกล่าว จึงสั่งการให้กระทรวงแรงงานเข้าไปดูแล ช่วยเหลือลูกจ้างอย่างใกล้ชิด โดยสั่งการให้กรมสวัสดิการและคุ้มครองแรงงานเข้าไปชี้แจงทําความเข้าใจถึงสิทธิประโยชน์ที่ลูกจ้างพึงได้รับ และขั้นตอนกระบวนการยื่นคําร้องให้ลูกจ้างทราบเมื่อวันที่ 14 ธันวาคม 2564ซึ่งลูกจ้างรับทราบและเข้าใจเป็นอย่างดี และแจ้งความประสงค์ขอยื่นคําร้องต่อพนักงานตรวจแรงงานณ สํานักงานสวัสดิการและคุ้มครองแรงงานกรุงเทพมหานคร พื้นที่ 5 ในวันจันทร์ที่ 20 ธันวาคม 2564 ซึ่งได้นัดหมายให้นายจ้างมาพบเพื่อสอบถามและตรวจสอบถึงการดําเนินการของนายจ้างว่าเป็นไปตามกฎหมายคุ้มครองแรงงานหรือไม่ หากนายจ้างไม่สามารถจ่ายเงินค่าชดเชยกรณีเลิกจ้างให้กับลูกจ้างได้ ลูกจ้างมีสิทธิยื่นเรื่องขอรับเงินสงเคราะห์เพื่อบรรเทาความเดือดร้อนจากเงินกองทุนสงเคราะห์ลูกจ้างได้ นอกจากนี้ สํานักงานประกันสังคมพื้นที่ 3 ได้เข้าชี้แจงสิทธิเงินทดแทนในกรณีว่างงาน ที่ลูกจ้างพึงได้รับในอัตราร้อยละ 50 ของค่าจ้างเฉลี่ยปีละไม่เกิน 180 วัน สํานักงานจัดหางานพื้นที่ 10 ได้นํารายละเอียดของตําแหน่งงานว่างในพื้นที่มาให้ลูกจ้างได้พิจารณาด้วย ทั้งนี้ กระทรวงแรงงานจะดูแล ช่วยเหลือลูกจ้างกลุ่มนี้อย่างใกล้ชิดต่อไป
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า หากบริษัทปิดกิจการลูกจ้างมีสิทธิได้รับเงิน 1. ค่าชดเชยกรณีเลิกจ้างในอัตราค่าชดเชยตามระยะเวลาการทํางาน ตั้งแต่ทํางานครบ120 วัน แต่ไม่ครบ 1 ปี จะได้รับค่าชดเชย 30 วัน ไปจนถึงทํางานครบ 20 ปี จะได้รับค่าชดเชย 400 วัน2. ค่าชดเชยแทนการบอกกล่าวล่วงหน้า กรณีเลิกจ้างกะทันหัน โดยนายจ้างไม่บอกกล่าวล่วงหน้า ได้รับเงินในอัตราค่าจ้างสุดท้าย 30 วัน และ 3. เงินผลประโยชน์ต่างๆ เช่นเงินเดือนค้างจ่าย ค่าล่วงเวลา และค่าพาหนะเดินทาง เป็นต้น ซึ่งลูกจ้างสามารถยื่นคําร้องต่อพนักงานตรวจแรงงานได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร ทั้ง10พื้นที่ หรือสายด่วน1506กด3
รัฐบาลไทย-ข่าวทำเนียบรัฐบาล-“อนุทิน” มอบกรมควบคุมโรคหารือ กกต.จัดเลือกตั้งผู้ว่าฯ กทม.ปลอดภัยจาก “โควิด” ไม่ตัดสิทธิ์ผู้ติดเชื้อ
วันพฤหัสบดีที่ 28 เมษายน 2565
“อนุทิน” มอบกรมควบคุมโรคหารือ กกต.จัดเลือกตั้งผู้ว่าฯ กทม.ปลอดภัยจาก “โควิด” ไม่ตัดสิทธิ์ผู้ติดเชื้อ
รองนายกรัฐมนตรีและรัฐมนตรีว่าการกระทรวงสาธารณสุข เผยกรมควบคุมโรคอยู่ระหว่างหารือ กกต. บริหารจัดการเขตเลือกตั้งผู้ว่าราชการ กทม.และ ส.ก.ให้ปลอดภัยจากโควิด ยันไม่ตัดสิทธิ์ผู้ติดเชื้อ หากประสงค์ใช้สิทธิ์เลือกตั้ง
รองนายกรัฐมนตรีและรัฐมนตรีว่าการกระทรวงสาธารณสุข เผยกรมควบคุมโรคอยู่ระหว่างหารือ กกต. บริหารจัดการเขตเลือกตั้งผู้ว่าราชการ กทม.และ ส.ก.ให้ปลอดภัยจากโควิด ยันไม่ตัดสิทธิ์ผู้ติดเชื้อ หากประสงค์ใช้สิทธิ์เลือกตั้ง อาจจัดคูหาพิเศษ พร้อมให้ใส่หน้ากาก 2 ชั้น
วันนี้ (28 เมษายน 2565) นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีการใช้สิทธิ์เลือกตั้งผู้ว่าราชการกรุงเทพมหานคร (กทม.) และสมาชิกสภากรุงเทพมหานคร (ส.ก.) สําหรับผู้ที่ติดเชื้อโควิด 19 ว่า กรมควบคุมโรคอยู่ระหว่างการหารือเร่งด่วนกับสํานักงานคณะกรรมการการเลือกตั้ง (กกต.) เพื่อบริหารจัดการในเขตเลือกตั้งให้มีความปลอดภัย และไม่เป็นการลิดรอนสิทธิ์ของผู้ติดเชื้อโควิด 19 ที่ประสงค์จะใช้สิทธิ์ในการเลือกตั้ง เพราะการที่ผู้คนเจ็บป่วยแล้วไม่ให้ออกมาใช้สิทธิ์ถือเป็นการก้าวล่วง ดังนั้น ต้องหาวิธีบริหารจัดการการเลือกตั้งให้ผ่านไปได้ด้วยดี เบื้องต้นหากผลตรวจATK เป็น 2 ขีดหรือติดเชื้อ และมีความประสงค์จะใช้สิทธิ์เลือกตั้ง สามารถเดินทางมาแจ้งหน่วยเลือกตั้งได้โดยใส่หน้ากากอนามัย 2 ชั้น ซึ่งอาจจะมีการจัดคูหาหรือช่องแยกโดยเฉพาะสําหรับผู้ที่ติดเชื้อโควิด
“ยืนยันว่าจะมีการบริหารจัดการการเลือกตั้งให้เกิดความปลอดภัยแก่ส่วนรวมเป็นหลัก และจะไม่ให้เป็นเหตุให้เกิดความสูญเสียแน่นอน ส่วนเจ้าหน้าที่บุคลากรก็จะบริหารจัดการให้เพียงพอ ซึ่งการเลือกตั้งไม่ได้เป็นภารกิจที่เกิดทุกวัน และมีความสําคัญต่อการบริหารบ้านเมือง จึงต้องหาวิธีที่ปลอดภัยมีประสิทธิภาพมากที่สุดไม่ลิดรอนสิทธิ์ประชาชนอย่างเด็ดขาด” นายอนุทินกล่าว
นายอนุทินกล่าวต่อว่า ส่วนการขับเคลื่อนโรคโควิด 19 สู่โรคประจําถิ่น ไม่ได้ระบุวันเวลาที่ชัดเจน แต่สิ่งที่ปฏิบัติทุกวันนี้คือการเดินสู่การเป็นโรคประจําถิ่นอยู่แล้ว และจะทําไปพร้อมกันทั่วประเทศ อย่างไรก็ตาม ผู้ว่าราชการจังหวัดในฐานะประธานคณะกรรมการโรคติดต่อจังหวัด อาจจะมีมาตรการในจังหวัดของตนเองได้ซึ่งเป็นอํานาจภายใต้กฎหมาย
************************************** 28 เมษายน 2565
รัฐบาลไทย-ข่าวทำเนียบรัฐบาล-นายกฯ ห่วงผู้สูงวัย ผู้ป่วยติดเตียง กลุ่มเสี่ยงป่วยโควิด-19 ย้ำ! ให้เข้ารับวัคซีนสร้างภูมิคุ้มกัน
วันอังคารที่ 18 มกราคม 2565
นายกฯ ห่วงผู้สูงวัย ผู้ป่วยติดเตียง กลุ่มเสี่ยงป่วยโควิด-19 ย้ํา! ให้เข้ารับวัคซีนสร้างภูมิคุ้มกัน
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ฝากความห่วงใยไปถึงครอบครัวที่มีคนอยู่ร่วมกันหลายวัย ผู้สูงอายุ ผู้ป่วยติดเตียง ขอให้เพิ่มความระวังสูงสุด แยกส่วนที่ใช้พื้นที่ร่วมกัน ลดการติดเชื้อในครอบครัว เพราะเมื่อมีบุคคลที่เป็นความเสี่ยง สูงอายุ ติดเตียง อาจป่วยและเสียชีวิตได้ พร้อมแสดงความเสียใจกับครอบครัวผู้ชีวิตด้วยโรคโควิด-19 สายพันธุ์โอมิครอน ซึ่งเป็นผู้ป่วยติดเตียงและอัลไซเมอร์ จังหวัดสงขลา
.
ขณะเดียวกัน ยืนยันว่า วัคซีนทุกสูตรมีประสิทธิภาพป้องกันการป่วยหนักและเสียชีวิต แต่ประสิทธิผลของวัคซีนในส่วนการป้องกันการติดเชื้อมีสูง จะลดลงเมื่อเวลาผ่านไป
.
การฉีดวัคซีนเข็มกระตุ้นถือเป็นนโยบายที่สําคัญที่จะช่วยควบคุมการระบาดของโรค และช่วยปกป้องให้ผู้คนปลอดภัยจากโรคนี้ได้ จึงขอเชิญชวนให้กลุ่มเปราะบาง ที่เป็นผู้สูงอายุและป่วยเรื้อรัง ที่รับวัคซีนครบ 2 เข็มแล้ว ให้ไปรับวัคซีนเข็มกระตุ้นหรือเข็มที่ 3 เพื่อสร้างภูมิคุ้มกันด้วย
#ไทยคู่ฟ้า#ร่วมต้านโควิด19
-------------------